《七夕感逝》
唐代·宋务光

生代日何短，徂迁岁欲期。始闻春鸟思，溘见凉云滋。

皎皎河汉匹，三秋会有期。嗟嗟瑟琴偶，一去无还时。

晴壁看遗挂，虚檐想步綦。流芳行处歇，空色梦中疑。

昔有秦嘉赠，今为潘岳诗。百忧人自老，玄发新成丝。

作者简介：宋务光，生卒年不详，一名烈，字子昂，唐汾州西河（治所今山西汾阳）人，唐前期大臣。 宋务光进士及第后，初任洛阳尉，升迁右卫骑曹参军，神龙中，因政绩突出，进殿中御史，官终右台。